“หุ้นเอเชีย” เปิดบวก! ตามดาวโจนส์ นักลงทุนจับตาถ้อยแถลงปธ.เฟด
ตลาดหุ้นเอเชีย เปิดบวก! ตามทิศทางดัชนีดาวโจนส์ นักลงทุนจับตาถ้อยแถลงของนายเจอโรม พาวเวล จะมีขึ้นในวันนี้ตามเวลาสหรัฐ คาดการณ์เฟดจะปรับขึ้นอัตราดอกเบี้ย 0.75% อีกครั้งในเดือนนี้
ตลาดหุ้นเอเชีย เปิดบวก! ตามทิศทางดัชนีดาวโจนส์ นักลงทุนจับตาถ้อยแถลงของนายเจอโรม พาวเวล จะมีขึ้นในวันนี้ตามเวลาสหรัฐ คาดการณ์เฟดจะปรับขึ้นอัตราดอกเบี้ย 0.75% อีกครั้งในเดือนนี้
8 ก.ย. 2565

ผู้สื่อข่าวรายงานว่า ตลาดหุ้นเอเชียเปิดค่อนข้างทรงตัวในวันนี้ โดยหุ้นญี่ปุ่นปรับตัวขึ้นตามทิศทางดัชนีดาวโจนส์ที่ปิดบวกในวันพุธ (7 ก.ย.) และจากแรงซื้อเก็งกำไรหลังดัชนีนิกเกอิปิดที่ระดับต่ำสุดในรอบ 1 เดือนครึ่งเมื่อวานนี้ ส่วนหุ้นจีนขยับลงเล็กน้อย ขณะที่นักลงทุนจับตาถ้อยแถลงของนายเจอโรม พาวเวล ประธานธนาคารกลางสหรัฐ (เฟด) ที่จะมีขึ้นในวันนี้ตามเวลาสหรัฐ ขณะเดียวกันมีการคาดการณ์ว่าเฟดจะปรับขึ้นอัตราดอกเบี้ย 0.75% อีกครั้งในเดือนนี้
ดัชนี NIKKEI 225 ตลาดหุ้นญี่ปุ่นเปิดวันนี้ที่  27,732.68 จุด เพิ่มขึ้น 302.38 จุด หรือ +1.10%, ดัชนี HSI ตลาดหุ้นฮ่องกงเปิดวันนี้ที่  19,043.84 จุด ลดลง 0.46 จุด หรือ -0.00% และดัชนี SSE Composite ตลาดหุ้นจีนเปิดวันนี้ที่ 3,245.56 จุด ลดลง 0.73 จุด หรือ -0.02%
โดยออสเตรเลียเตรียมเปิดเผยข้อมูลการค้าประจำเดือนก.ค. ขณะที่ผลสำรวจที่จัดทำโดยสำนักข่าวรอยเตอร์ระบุว่า ธนาคารกลางมาเลเซียมีแนวโน้มปรับขึ้นอัตราดอกเบี้ย 0.25% ติดต่อกันเป็นครั้งที่ 3
สำหรับหุ้นสหรัฐปรับตัวขึ้นเมื่อคืนนี้ เนื่องจากนักลงทุนมองข้ามความวิตกกังวลเรื่องเฟดขึ้นดอกเบี้ยในเชิงรุก
ด้านดัชนีเฉลี่ยอุตสาหกรรมดาวโจนส์ปรับตัวขึ้น 435.98 จุด หรือ 1.40% แตะที่ 31,581.28 ดัชนี S&amp;P 500 ปรับตัวขึ้น 1.83% แตะที่ 3,979.90 และดัชนี Nasdaq Composite บวก 2.14% แตะที่ 11,791.90 หลังปรับตัวลงติดต่อกัน 7 วัน